Udruga Spirit: Trubač uvijek trubi dvaput, film
2023-11-20 19:00 - 20:30 (Europe/Zagreb) | Hrvatski kulturni dom na Sušaku, Strossmayerova 1, Rijeka, Primorsko-goranska županija, 51000, Croatia (Local Name: Hrvatska)
Nova epizoda Tajnog Agenta 010. Iznenađujuće zanimljivo ostvarenje nastalo kroz radionice s mladima s poteškoćama, uz podršku gostiju: Mile Kekin, Krešimir Mišak, Asim Ugljen i drugi…

Baka ima dečka?, humoristična predstava
2023-11-21 20:00 - 20:30 | Hrvatski kulturni dom na Sušaku, Strossmayerova 1, Rijeka, Primorsko-goranska županija, 51000, Croatia (Local Name: Hrvatska)
Predstava Baka ima dečka?!, donosi sat vremena vrhunske satire i necenzurirane zabave. Asim Ugljen i Miro Čabraja već su na probama istaknuli kako su kroz ove uloge istražili i vlastite granice. Naime, u ulogama prevaranta Tome i hohštaplera s jedne strane te niza humorno-perverznih gospođa (Ksenije, Mire i Matilde) u zreloj dobi s druge strane, ova predstava svakog tjera na preispitivanje – što zapravo tražimo u životu i od života. Namijenjena je prije svega odrasloj publici, parovima, užoj i široj obitelji, a ponajviše samcima koji i koje se pitaju ima li ljubav više uopće smisla? Kako se voli čak i nakon zrele dobi, u kakvom su odnosu požuda i korist, a u kakvom prevara i fatalnost, odgovorit će vam naši junaci.

PROJEKCIJA FILMA I RAZGOVOR // Židovski arhitekti ‒ graditelji modernog Zagreba
2023-11-22 18:30 - 20:00 | Društvo povjesničara umjetnosti Hrvatske, Preradovićeva 44, Zagreb, 10000, Croatia (Local Name: Hrvatska)
Društvo povjesničara umjetnosti Hrvatske organizira projekciju dokumentarnog filma autorice i scenaristice Mire Wolf pod nazivom “Židovski arhitekti ‒ graditelji modernog Zagreba”. Film istražuje bogatstvo arhitektonskog nasljeđa u Zagrebu koje su oblikovali arhitekti židovskog podrijetla. Njihove realizacije, poznate i manje poznate, doprinose prepoznatljivom karakteru grada i oblikuju današnju arhitektonsku vizuru. Kroz atraktivne klasične snimke, snimke bespilotnih letjelica te tekst Edde Dubravec, film pruža uvid u grad koji često ostaje nepoznat i nedovoljno istražen.
Nakon projekcije slijedi razgovor s autoricama filma i drugim stručnjacima.
Ulaz na projekciju je slobodan.

Ričard: Oči Uoči Zgospod’non, humoristična predstava
2023-11-22 20:00 - 21:30 | Hrvatski kulturni dom na Sušaku, Strossmayerova 1, Rijeka, Primorsko-goranska županija, 51000, Croatia (Local Name: Hrvatska)
Radnja predstave govori o uzvišenom trenutku smrti, kada glavni lik, svima dobro poznati Ričard, dolazi kod sv. Petra na suočavanje sa Bogom raspravljajući o svojim životnim grijesima.
Omiljeni zadarski glumac i performer Enio Meštrović autor je predstave u kojoj ujedno i igra lik svog već sada kultnog alter ega – Ričarda, a uz njega u predstavi nastupaju i glume Gordana Hleb, Dragan Veselić i Davor Olić.

Pisanjem do smisla
2023-11-23 18:30 - 20:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Sada kad se oko nas ponovo razbuktavaju neki novi ratovi, opet razmišljamo o smislu pisanja u turbulentnim vremenima – kako predočiti užas, kako ga ljudima približiti dovoljno da stvarno nešto i osjete? I kako pronaći riječi za neizrecivo? Svijet je sazdan od jezika, a stalno smo pretjerano zaokupljeni sadržajem. Kad bismo se više osvrtali na jezik, bi li nam i budućnost bila drugačija? I je li besmisleno i utopijski misliti da književnost nešto može promijeniti, nekoga pomaknuti – ili je to u vremenima koja su uvijek teška – zapravo jedino smisleno?O ovim i brojim drugim temama u organizaciji Hrvatskog PEN-a razgovarat će pisac, pjesnik, redatelj i dramaturg Darko Cvijetić i nezavisna kritičarka i teoretičarka Marija Ott Franolić.

Zlatan Zuhrić Zuhra, Goran Vinčić Vinča, Tin Sedlar i Marko Dejanović Panda: Sketch Improv Show / stand up
2023-11-23 20:00 - 21:30 | Hrvatski kulturni dom na Sušaku, Strossmayerova 1, Rijeka, Primorsko-goranska županija, 51000, Croatia (Local Name: Hrvatska)
BIS comedy s ponosom predstavlja Sketch Improv Show! Glavni akteri ove jedinstvene večeri su Zlatan Zuhrić Zuhra, Goran Vinčić Vinča, Tin Sedlar i Marko Dejanović Panda!
Zašto morate doći na ovaj show? Zato što sve ono što komičari izvode nastaje na licu mjesta – uživo pred
vama. Improvizacijska komedija je spontana, brza, raznovrsna i prije svega – urnebesno zabavna. Komičari prolaze kroz različite situacije i uloge koje zadaje publika. Da, vi ste vrlo bitan dio ove večeri. Sve scene koje ćemo igrati publika predlaže a komičari oblikuju u duhovite situacije. Hoće li to biti kauboj u svemiru, veterinar kod doktora ili balerina mesar – to ćete vi odlučiti.

Noći arhitekture: Sarajevo x Rijeka / Tezaurus žilavosti
2023-11-24 16:00 - 23:00 | DeltaLab, Delta 5, Rijeka, 51000, Croatia (Local Name: Hrvatska)
“Noći arhitekture Sarajevo X Rijeka” međunarodni su javni program kojeg zajednički organiziraju DELTALAB – Centar za urbanu tranziciju, arhitekturu i urbanizam Sveučilišta u Rijeci i organizacija LIFT– Prostorne inicijative iz Sarajeva čiji je tematski okvir, a ujedno i završni produkt “Tezaurus žilavosti”
“Tezaurus žilavosti” nastat će kroz dinamičan format u kojem sudjeluje preko dvadeset sudionika koji kombinira kratke prezentacije i debatu. Odabir pojma proizlazi iz tematskog okvira programa, planetarnog i/ili lokalnog konteksta suvremenog trenutka, osobnog i grupnog fokusa profesionalnog djelovanja te znanstveno-istraživačkog i/ili stručnog interesa. Nakon prezentacijskog dijela slijedi moderirana debata. Koji pojmovi opisuju prostornu i urbanu stvarnost post-jugoslavenskog teritorija? Možemo li, putem našeg dijeljenog regionalnog jezika, stvoriti i zajednički rječnik – “Tezaurus žilavosti” – suvremene prostorne prakse u doba permanentne krize?
Sudionici programa su DELTALAB / URBANI STUDIJI UNIRI (Rijeka), LIFT – Prostorne inicijative (Sarajevo), BAZA – Platforma za prostorne prakse (Novi Sad), Matej Nikšić (Ljubljana), Nikola Ostojić (Sarajevo) i Gorana Stipeč Brlić (Rijeka). Prva zajednička karakteristika pozvanih sudionika je da su arhitekti koji žele izaći iz zatvorenog kruga binarnih opozicija proširujući djelovanje izvan ukalupljenog polja arhitekture ili urbanizma. Druga zajednička karakteristika je kontekstualna, stoga sudionici programa dolaze iz gradova čije je naslijeđe definirala bivša Jugoslavija, a sadašnjost im još uvijek definira pojam tranzicije kao stanja kompleksne prostorne i urbane mutacije.
Program se održava u petak 24.11.2023. od 16:00 – 23:00 u prostorima DELTALABA, u zgradi Ivex (Delta 5, Rijeka). Događanje je javno i otvoreno za svu zainteresiranu publiku.

Izložba Neli Ružić Svi trenuci istodobno u Galeriji Flora
2023-11-24 17:00 - 20:00 | HDLUDU, Šetalište kralja Zvonimira 32, Dubrovnik
Hrvatsko društvo likovnih umjetnika Dubrovnik i Galerija Flora sa zadovoljstvom Vas pozivaju na otvorenje izložbe
Neli Ružić Svi trenuci istodobno
koje će se održati u petak 24. studenog u 17 sati u Galeriji Flora.
Izložba se može pogledati do 04. prosinca svaki dan od 10 do 12 sati i od 14 do 18 sati. Izložba se može pogledati i u drugim terminima ako su vrata Florina doma otvorena, te najavom na mejl galerijaflora.dbk@gmail.com

Svi trenuci istodobno
Što bi, međutim, onda, tako gledano, bile obale vremena? Koja bi bila njegova specifična svojstva…? Na koji se način razlikuju stvari uronjene u vrijeme od onih njime nikada dodirnutih? …Zbog čega vrijeme na jednom mjestu vječno stoji, a na drugom huji i juri? …Zar ne bismo mogli reći, kazao je Austerlitz, da je vrijeme tijekom stoljeća i tisućljeća samo postalo nesinkronim? …Mrtvi su izvan vremena, kao i umirući i mnogi bolesnici koji leže kod kuće ili u bolnicama. I ne samo oni: dovoljna je već neka količina osobne nesreće da bi nas odsjekla od svake prošlosti i budućnosti. …
W.G.Sebald, Austerlitz
Umjetnička praksa Neli Ružić kontinuirano prati, arhivira i p❨r❩okazuje vrijeme, a ova izložba ujedno je i jedan od prvih retrospektivnih osvrta na dosadašnje autoričine radove koji u svojoj tematskoj bazi sagledavaju vrijeme kao historijsku činjenicu, arhivski impuls, memorijsko pomagalo i društveni normativ.
Ključno mjesto na izložbi zauzima Kronotop, novi rad otpočet 2022. godine čije autobiografske odrednice dodatno naglašava paralelno umetnuta izblijedjela, skoro pa fantomska crno-bijela fototokopija dijela autoričina lica i kose nastala 1996., Uranjanje, uhvaćena tijekom rezidencije u umjetničkom centru Headlands, što možemo sagledavati kao jednu od prijelomnih točaka unutar vremenske lente same autorice, nakon koje joj je život skliznuo i u neke nove, centralnoameričke geografije. Unutar Kronotopa pratimo i pridruženu kronologiju Florina Doma, u kojem Hrvatsko društvo likovnih umjetnika Dubrovnik kontinuirano djeluje već sedamdeset godina. Osim što takva inkluzivna gesta unutar osobne vremenske konstelacije jasno odražava kontinuirani umjetnički rad u kontekstu, direktno prokazuje i hegemone inklinacije ka prostoru Flore s kojima se HDLU Dubrovnik aktualno suočava. ¡No pasarán! jasan je stav podrške koji odzvanja s pročelja.
Kronotopom, stotinu papira formata 13 x 18 cm na kojima su uniformno otisnuti pozitivi godina, Neli Ružić kontinuirano izlaže direktnom djelovanju sunčeva svjetla. S vremenom papiri tamne, a godine blijede. No sat, kao i godina, kazuje i više od vremena, a sunce se čini ključnim akterom u tom postupku još od početka mjerenja vremena. Prisjetimo se da je po nekim starim definicijama jedan dnevni sat približno jednak dvanaestini vremena od izlaska do zalaska Sunca. Stoga ne čudi ljeskanje sata unutar recentnog opservacijskog rada Sunčani sat. Po suncu po-stoje svjetlost i viđenja, a time i znanost i istina. Nije da nam ne manjkaju ovih dana.
Na izložbi je prisutan i prvi rad iz ciklusa vremenskog razmatranja, Treće vrijeme iz 2007. godine. Crni okvir, poput kakve mjesne zidne osmrtnice dijeli se na tri jednaka dijela. Mehanizam sata naštiman je na dvije različite vremenske zone, slijeva Split UTC + 1:00, krajnje desno Mexico City UTC – 6:00 dok je crna sredina, po nekim likovnim kritičarima metafora crne rupe, velike mase zbijene u crnu točku iz koje nema povratka pa čak niti za svjetlost. Tješi me misao da je dotična crna rupa spremnik briga svih tih paralelnih stvarnosti i razdvojenih godina.
Poput vremešnog srebrnog zrcala u drvenom okviru koje je Ružić naslijedila i u koju je ugravirala Istovremeno. Ovaj obiteljski ready-made i lingvistički akcent vraća me na davno usvojene postavke revolucionarne teorije relativnosti. Vježbam mentalni elasticitet i metaforički se ogledam; je li naša budućnost isto toliko realna koliko i naša prošlost? Je li sadašnji trenutak uistinu toliko poseban koliko nas uče svi ovi priručnici samopomoći? Je li fiksiranje nečeg neodređenog jedini trenutak tog pravog nam bivanja? Moja, tvoja, naša istodobnost je već tu, iako stvari ne vidimo nužno iz istog ugla.
Društvena igra za jednog igrača ili više igrača? Dok premećem utege iz jučer u danas, razmišljam o djetinjstvu kada mi je vrijeme bilo fizički opipljivo i nije prosklizavalo poput pješčanog sata.
Postoji izvan i unutar vremena.
I oni izvan i unutar vremena. Ministarstvo sjećanja.
Kairos je možda onda ključ ove a-sinhrone izložbene enigme. S čuperastim Sada skulpturalno koketira crni metalni sat čija se kazaljka sekunde istom brzinom kreće u suprotnom smjeru od rotirajuće baze sata stvarajući iluziju nepomičnosti…
Ne tako davno fiksirale smo nebo. Rekla si da je ono što se toliko sjaji Jupiter i da je toga dana najbliži Zemlji u posljednjih 59 godina. Na samo je 33 svjetlosne minute od nas što bi značilo da vidimo na milijune kilometara u prošlost. Tu sam negdje zagubila usvojenu logiku, ali me je veselila spoznaja da je danas, osim što je naše, u mnogočemu slojevitije od pukog sadašnjeg trenutka. ( Ivana Meštrov)
All Moments at the Same Time
[…] so where, seen in those terms, where are the banks of time? What would be this river’s qualities, […]? In what way do objects immersed in time differ from those left untouched by it? […] Why does time stand eternally still and motionless in one place, and rush headlong by in another? Could we not claim, said Austerlitz, that time itself has been nonconcurrent over the centuries and the millennia? […] The dead are outside time, the dying and all the sick at home or in hospitals, and they are not the only ones, for a certain degree of personal misfortune is enough to cut us off from the past and the future.
W.G. Sebald, Austerlitz
Neli Ružić’s artistic practice continuously observes, archives, manifests and exposes time, and this exhibition is also one of the first retrospectives of the artist’s previous works, which, in their thematic core, consider time as a historical fact, an archival impulse, a mnemonic tool, and a social norm.
A central piece in the exhibition is Kronotop (Chronotope), a new work initiated in 2022. Its autobiographical elements are further accentuated by the parallel insertion of the work Uranjanje (Immersion), a faded, almost phantom-like black-and-white photocopy of a part of the artist’s face and hair captured during a residency at the Headlands Centre for the Arts. This precise moment can be seen as one of the turning points in the artist’s timeline, after which her life slipped into some new, Central American geographies. Within Chronotope, we also follow the associated chronology of Florin Dom (Flora’s Home), in which the Croatian Association of Fine Artists Dubrovnik has been continuously active for seventy years. Apart from the fact that such an inclusive gesture within the personal temporal constellation clearly reflects the continuous artistic work in the context, it also directly exposes hegemonic inclinations towards the space of Flora that the Croatian Association of Fine Artists Dubrovnik is currently facing. ‘¡No pasarán!’ is a clear stance of support that echoes from the facade.
In Chronotope, Neli Ružić continuously exposed one hundred 13 x 18 cm papers uniformly imprinted with the positives of the years to the direct action of sunlight. Over time, the papers darken, and the years fade. However, the hour, like the year, tells more than time, and the sun appears to be a crucial player in this process since the beginning of time measurement. Let us recall that, according to some old definitions, one daily hour is approximately equal to the twelfth part of the time from sunrise to sunset. Hence, it is not surprising that the gleam of the clock is visible in the recent observational work Sunčani Sat (Sundial). In the sun, there are light and visions, and thus science and truth. Not that we do not lack them these days.
The exhibition also features the first work from the series of temporal contemplations, Treće Vrijeme (Third Time) from 2007. A black frame, reminiscent of a local wall obituary, is divided into three equal parts. The clock mechanism is set to two different time zones, Split UTC + 1:00 on the left, and Mexico City UTC – 6:00 on the right, while the black centre, according to some art critics, is a metaphor for a black hole, a large mass condensed into a black point from which there is no return, not even for light. I am comforted by the thought that the said black hole is a reservoir of concerns from all these parallel realities and years apart.
Much alike an aged silver mirror in a wooden frame that Ružić inherited and engraved with the word Istovremeno (Simultaneously). This family ready-made and linguistic accent brings me back to the long-adopted tenets of the revolutionary theory of relativity. I exercise mental elasticity, engaging in a metaphorical mirror gaze: is our future as real as our past? Is the present moment truly as extraordinary as all these self-help manuals teach us? Is fixating something indeterminate the only moment of our true being? Our simultaneity, yours, mine, is already here, even though we may not necessarily see things from the same perspective.
Društvena igra za jednog igrača (Board Game for a Solo Player) or multiple players? As I rearrange weights from yesterday to today, I think about my childhood, when time was physically tangible and did not slip away like an hourglass.
There is beyond and within time.
And those beyond and within time. Ministarstvo Sjećanja (Ministry of Memories).
Kairos might be the key to this a-synchronous exhibition enigma. A black metal clock sculpturally flirts with a frizzy Now, the second hand of which moves at the same speed in the opposite direction of the rotating clock base, creating the illusion of immobility…
Not so long ago we were fixing our gaze upon the sky. You said that what shined so brightly was Jupiter and that on that day it was closest to Earth in the past 59 years. It was only 33 light minutes away from us, which would mean that we saw millions of kilometres into the past. Somewhere along the way, I lost the adopted logic, but I was happy to know that today, apart from being ours, is in many ways more layered than just the present moment. ( Ivana Meštrov)

Tumači poezije: Žica, odmotano klupko boli
2023-11-24 18:30 - 20:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
U povodu Međunarodnog dana pisaca u zatvoru, na tribini organiziranoj u suradnji s Hrvatskim P.E.N. centrom, o tome kako poezija progovara o žici, slobodi i neslobodi, represiji, ratu i migrantima razgovarat će i čitati poeziju Lana Derkač, Davor Šalat, Andrijana Kos Lajtman, Ksenija Banović, Goran Čolakhodžić i Diana Burazer.

Grupna izložba "Stranger Danger" u Trotaoru: Saša Tkačenko, Vuk Ćuk i Julija Zaharijević
2023-11-24 19:00 - 22:00 | Galerija Trotoar, Mesnička 7, Zagreb, Croatia (Local Name: Hrvatska)
Nakon dvije samostalne izložbe domaćih umjetnika, Trotoar otvara ciklusa gostovanja kroz grupnu izložbu na kojoj izlažu umjetnici Saša Tkačenko, Vuk Ćuk i Julija Zaharijević predstavljajući tako beogradsku galeriju suvremene umjetnosti Eugster II Belgrade. Kustosica izložbe je Natalija Paunić.
Prva gostujuća izložba u Trotoaru radove Saše Tkačenka, Vuka Ćuka i Julije Zaharijević premijerno predstavlja zagrebačkoj publici kao dio programskog usmjerenja galerije da jednom godišnje realizira izložbe koje nastaju u suradnji s međunarodnim galerijama i(li) kustosima. Ciklusom pozvanih galerija i kustosa Trotoar želi istražiti i prezentirati širok raspon regionalno i inozemno relevantnih umjetnica i umjetnika, potaknuti razmjenu perspektiva i doprinijeti povezivanju suvremene umjetničke produkcije. Prva od pozvanih, galerija Eugster || Belgrade, zastupa niz internacionalno uspješnih autorica i autora iz regije, a posljednjih se par godina predstavila na brojnim relevantnim europskih i svjetskim sajmovima suvremene umjetnosti.

Izložba „Stranger Danger“ na kojoj će Tkačenko, Ćuk i Zaharijević izložiti svoje recentne radove koji sežu od slika, preko skulptura do prostornih instalacija, otvorena je do 13. siječnja, a uključujuće i nekoliko site specific uradaka nastalih upravo za potrebu izlaganja u Trotoaru. U sklopu popratnog programa izložbe planirani su i razgovori s umjetnicima, a Saša Tkačenko najavljuje i promociju svog „Anxiety artist booka“ na 365 strana u minimalnoj ediciji 3+2AP.
Više o izložbi „Stranger Danger“ u tekstu predgovora kustosice Natalije Paunić:
„Na izložbi su okupljeni radovi troje umjetnika koji na različite načine promišljaju stvarnost. Naslovno djelo (Saša Tkačenko — Unknown, talk to unknown), postavljeno u izlogu galerije, neonskim svjetlom ispisuje riječi “stranger” i “danger” čime poziva na oprez i prije samog ulaska u prostor određuje ton izložbe. Rimovane imenice citat su iz promišljanja Vladimira Nabokova na temu nedaća individualizma, prevedene u kontekst današnjih društvenih izazova. S druge strane, dok su se neke Nabokovljeve riječi u njegovo vrijeme mogle činiti naprednima i liberalnima, njegove šovinističke izjave (na primjer njegova “sumnja” u sposobnosti spisateljica) otkrivaju drugo lice njegove osobnosti. Na višeslojnost stvarnosti upućuje i rad Julije Zaharijević koja se koristi promjenjivom prirodom simbola u svrhu multiplikacije mogućih interpretacija. Radovi prikazani u Trotoaru izobličuju prepoznatljiv uzorak Chesterfield sofe, poznati vizualni znamen koji često povezujemo s patrijarhalnim shvaćanjem uspjeha, bogatstva ili ljepote (koji su u tom shvaćanju međusobno zamjenjivi). Raspored dugmadi više ne slijedi poznati uzorak koordinatne mreže nego stvara hibridnu formu, simulirajući organski proces nekontrolirane dezintegracije koji napreduje na vlastitu štetu, proces kancerogenog rasta. Taj je proces analogno primjenjiv na odraslu dob generacije čije se sazrijevanje odvilo paralelno sa sazrijevanjem interneta. Gubitak kontrole nad vlastitim online postupcima i podacima, konačni burnoutizazvan neprestanom prisutnošću, teme su koje izviru iz umjetničke prakse Vuka Ćuka. Njegovi se radovi sastoje od sakupljenih, reklo bi se beskorisnih i neobičnih, masovno proizvedenih predmeta kupljenih uglavnom preko Ali-Expressa. Položeni na pod galerije raspoređeni su u ritualne oblike koji umjesto kružnica čine smajliće — simbol koji je, u suštini, jednako apstraktan kao i bilo koji drugi.“

VIŠE O UMJETNICIMA:

Saša Tkačenko (1979.) trenutno živi i radi u Zagrebu. U svom se umjetničkom djelovanju bavi prostorima i njihovim transformacijama pod utjecajem drugih medija, propitujući interakciju arhitektonskih karakteristika sa skulpturom, videom i instalacijom.Tkačenkovi radovi tako stvaraju dinamične situacije čiji je integralni dio publika, a često promišljaju motive i narative iz popularne kulture i suvremenog života. Izlaže od 2008. godine, između ostalog u Centru Pompidou u Parizu, Muzeju suvremene umjetnosti u Beogradu, mumok-u (Museum Moderner Kunst) u Beču, Muzeju suvremene umjetnosti u Zagrebu, MNAC-u (Nacionalni muzej suvremene umjetnosti) u Bukureštu, Times Museumu u Guandongu, ACP-u (Australian Centre for Photography) u Sydneyu, Muzeju grada Beograda, Künstlerhausu Bremen, UnionDocsu (Center for Documentary Art) u New Yorku, muzeju suvremene umjetnosti Castello di Rivoli u Torinu. Tkačenko je sudjelovao na rezidencijalnim programima u ISCP-u u New Yorku i T.I.C.A-AirLAb-u pri Tiranskom institutu za suvremenu umjetnost. Izlagao je i na umjetničkim sajmovima uključujući Liste Art Fair u Baselu i Listeov projekt Rewriting our imaginations, Art Geneve, Flash Show Budapest i Not Cancelled (online). Radovi mu se nalaze u kolekcijama Muzeja suvremene umjetnosti u Beogradu i Telenorovoj kolekciji suvremene umjetnosti.
sasatkacenko.com
instagram.com/sasatkacenko/

Vuk Ćuk (1987.) vizualni je umjetnik iz Beograda. Kroz svoj rad propituje kako kapitalistička logika, trendovi i tehnologija oblikuju ljudski i prirodni svijet te istražuje nove načine življenja u suvremenom društvu. Djeluje kroz medij skulpture (kinetičke i statičke), instalacije, crteža, slikarstva, digitalne i video umjetnosti. Radovi su mu prikazani na 58. Oktobarskom salonu – Beogradskom bijenalu 2021., pod umjetničkim vodstvom CURA-e i kustosica Ilarie Marotte i Andree Baccin, na Sequence Art Festivalu u Marshall Houseu u Reykjaviku (2019.), na 57. Oktobarskom salonu – Beogradskom bijenalu 2019., pod umjetničkim vodstvom kustosa Gunnara i Danielle Kavran, u Kineskom umjetničkom muzeju u Šangaju (2017.), na Sugarcube Festivalu u New Yorku (2016.) i na Taiyuanskom kiparskom simpoziju u Taiyuanu (2016.). Imao je nekoliko samostalnih izložbi u galeriji Zvono u Beogradu, a samostalno je izlagao i u EIKON Schauraumu u MuseumsQuartieru u Beču (2023.), u Automat Artspaceu u Saarbruckenu (2022.), na sajmu The Armory Show u New Yorku (2023.), u galeriji Eugster || Belgrade (2020.), galeriji Ravnikar u Ljubljani (2019.) te u Srpskom kulturnom centru u Parizu (2018.). Nagrađen je posebnim priznanjem MAK Museuma u Beču, nagradom zaklade Vladimir Veličković i nagradom Taiyuanskog kiparskog simpozija. Predaje na Fakultetu primijenjenih umjetnosti u Beogradu i umjetnički je urednik časopisa DSCENE.
vukcuk.com
instagram.com/vukcar/

Julija Zaharijević (1991.) živi na relaciji Beč – Berlin. Polazište njene umjetničke prakse je neprekidno kretanje slika u našem globalnom društvu. Zanima je njihovo izvorište, vrijednost, simbolika i kako se mijenjaju ovisno o kontekstu. Njezini radovi inspiraciju pronalaze u povijesti umjetnosti i slikarstvu, popularnoj kulturi i društvenoj zamršenosti europskog umjetničkog bubblea. Izražava se kroz skulpturu, pisanje i slikarstvo. Radovi su joj izlagani na samostalnim izložbama: Modern Painting u Bbberlinu u Berlinu (2022.), samostalno predstavljanje na sajmu Vienna Contemporary s galerijom Eugster || Belgrade (2022.), Oh no! The View u galeriji Georg Kargl Permanent u Beču (2021.) i Silver Lane u galeriji Alienze u Beču (2021.). Recentne grupne izložbe na kojima je sudjelovala uključuju: On the New — Viennese Scenes and Beyond u galeriji Belvedere 21 u Beču (2023.), Structure u galeriji Eugster || Belgrade (2023.), hyper (hyper) u galeriji Callirrhoë u Ateni (2022.), SYSTEMA s galerijom Pina u Marseilleu (2022.), Burn the Groves u galeriji Löwengasse u Kölnu (2022.) i Jahresgaben 2022 u galeriji Kevin Space u Beču (2022.)
julijazaharijevic.com
instagram.com/julijazahahaha/

O GOSTUJUĆOJ GALERIJI EUGSTER || BELGRADE:
Galerija Eugster || Belgrade teži predstavljanju najrelevantnije produkcije suvremene umjetnosti jugoistočne Europe. Istražuje različite lokalne identitete u njihovu međuodnosu kao i u dijalogu s međunarodnim umjetničkim praksama, svjetskim zbivanjima i ključnim pitanjima. Smještena u središtu bivše Jugoslavije, galerija propituje nove smjerove razvoja umjetnosti nekadašnjih država članica, načine na koji umjetnost može utjecati na njihove odnose danas, nadilazeći lokalni rakurs i postajući međunarodna. Internacionalni sajmovi i predstavljanja galerija i umjetnika/ica: The Armory Show, New York (2023.), Vienna Contemporary, Beč (2023., 2022. i 2019.), Liste Art Fair, Basel (2023., 2022. i 2021.), ARCO Madrid (2023. i 2021.), Artissima, Torino (2022.), Parallel Viena, Beč (2018.) Umjetnici koje Eugster || Belgrade zastupa: Emir Šehanović, :mentalKLINIK, Vladimir Miladinović, Saša Tkačenko, Šejla Kamerić, Vuk Ćuk, Ivana Ivković, Julija Zaharijević, Doruntina Kastrati, Marko Obradović
eugster-belgrade.com
instagram.com/eugster_belgrade/

O KUSTOSICI:
Natalija Paunić (1990.) kustosica je i medijatorica iz Beograda. Redovito piše o umjetnosti istražujući nove, intersekcionalne pristupe kustoskoj praksi i pisanju kao i načine međudjelovanja osobnih i profesionalnih aspekata naših života. U svojem se radu bavi ponajprije pitanjima feminizma, akceleracionizma, ekologije, luksuza, rasipništva i ljubavi.
Nakon magisterija na Arhitektonskom fakultetu u Beogradu, završava studij kustoskih praksi na Goldsmithsu u Londonu (2017.). Sudjeluje na različitim projektima u galeriji Eugster || Belgrade (više godina), Kunsthaus Dresden (2022.), Nacionalnoj galeriji Sjeverne Makedonije u Skopju (2022.), Confluence Institute for Innovation and Creative Strategies in Architecture (Pariz), Biennale Sessions (Venecija, 2022.), British Councila i zaklade LUX Moving Image (2020. – 2021.), Q21 u MuseumsQuartieru (Beč, 2019.), Enclave Projects (London, 2016. i 2017.), European Architecture Students Assembly (Danska, 2017.), Public School for Architecture Brussels (2017.), Institute for Contemporary Arts (u sklopu projekta ICA Young, London, 2016.). Radila je kao medijatorica na documenti 14 u Kasselu (2017.). U posljednje je vrijeme tekstove i intervjue objavljivala u časopisima Spike, Mousse i Les Nouveaux Riches te u novoj knjizi posvećenoj vještičarenju, umjetnosti i feminizmu kroz prizmu umjetnosti Šejle Kamerić (Mother is a bitch, Distanz publishing, Berlin). Od 2023. radi na razvijanju zaklade LUKOWA Art Foundation u Luzernu.
natalijapaunic.com

O GALERIJI TROTOAR:
Trotoar, galerija suvremene umjetnosti otvorena u svibnju 2023. godine, novo je zagrebačko mjesto za izložbe, susrete i otkrivanje suvremene umjetničke scene. Radno vrijeme: od srijede do petka od 11 do 19 sati, subotom od 10 do 14 sati, i po dogovoru.
trotoar-galerija.hr
instagram.com/trotoar.gallery
facebook.com/trotoar.gallery
https://trotoar-galerija.hr/izlozba/stranger-danger/

PIDA – PIRAN DAYS OF ARCHITECTURE 2023
2023-11-25 | Avditorij Portoroz, Sencna pot 8A, Portoroz, 6320, Slovenia
Jubilee 40th international architectural conference Piran Days of Architecture with this year’s theme CONTEXT. CONCEPT. CONSENSUS.
Piran Days of Architecture (PDA) is an international architectural conference with one of the longest traditions in the world. Initiated by a group of Slovene architects and from 1986 to 2007 presided by architect prof. Vojteh Ravnikar (1943–2010) it has taken place annually since 1983 at the end of November in the charming, medieval Slovene coastal town of Piran and from 2019 due to unpredictable sea flooding in the nearby Portorož Auditorium. Since 2008, it has been organized by the younger generation of Slovene architects under the leadership of architect Maja Ivanič.
The aim of the conference is to evaluate the social architectural situation and to present the most progressive and innovative ideas of contemporary architectural and spatial production, which preserves cultural identity and diversity through the understanding and respect of the geographical and cultural context.

LECTURERS
› Sonja Ana Hoyer, Slovenia
› Aitor Fuentes, Arquitectura-g, Spain
› Tom Lechner, Austria
› Janez Koželj, Slovenija
› Lenart Piano, FA Ljubljana
› Pedro Domingos, Portugal
› Iva Letilović, Igor Pedišić, Croatia
› Níall McLaughlin, United Kingdom
› Wang Shu, Lu Wenyu, Amateur Architecture Studio, China

ACCOMPANYING PIRAN DAYS TO PIRAN EVENTS
› 2023 Piranesi Award exhibition
opening of the international architectural exhibition in Monfort exhibition hall
› PIDA 40: opened archives, exhibition
exhibition in Herman Pečarič Gallery
› The City in Context
children’s workshop Playful architecture by Center arhitekture Slovenije in Piran City Library
› Creative meeting with the authors of the exhibition Beauty of Stone Poetry, Istria
in Pastoral and Cultural Centre Georgios near the st. Jurij’s Bell Tower
› The Beauty of Stone Poetry, Istria
guided exhibition, ABAKKUM, GNOM, Parish of Piran at St. Jurij Bell Tower

Honorary patron of jubilee 40th PIDA is Anna Ramos, director of Fundació Mies van der Rohe.

More information: www.pida.si

Predstavljanje knjige Florin dom: Flora Jakšić i uloga njezina atelijera u Udruženju hrvatskih arhitekata u 18 sati
2023-11-27 08:00 - 17:00 | HDLUDU, Šetalište kralja Zvonimira 32, Dubrovnik
Hrvatsko društvo likovnih umjetnika Dubrovnik ove godine slavi stotinu godina od izgradnje Florina doma i sa zadovoljstvom Vas poziva na promociju knjige Florin dom: Flora Jakšić i uloga njezina atelijera koja će se održati u ponedjeljak 27.studenog u Udruženju hrvatskih arhitekata, Trg bana Josipa Jelačića 3/1, u 18 sati.
Sudjeluju: Dorinda Bulić-Čotić, predsjednica HDLUDU, suautorica, dr.sc. Irena Kraševac, recenzentica, Ivana Pegan Baće. dopredsjenica HDLUDU, voditeljica Galerije Flora, suautorica, Ivan Viđen, urednik i suautor, Lucija Vuković, suautorica, dr.sc.Sanja Žaja Vrbica, suautorica i Zoran Đukić, dizajner.
Hrvatsko društvo likovnih umjetnika Dubrovnik sedamdeset godina kontinuirano djeluje u zgradi Florina doma u Lapadu, ostavštini slikarice Flore Jakšić rođ. Marinović (1856.–1943.). Ona je daleke 1931. godine „svoj marom sagrađen dom” – atelijer oporučno ostavila umjetnicima da u njemu slobodno priređuju samostalne i skupne izložbe, da se u njemu sastaju, stvaraju i djeluju.
Istraživački projekt Hrvatskog društva likovnih umjetnika Dubrovnik Florin dom: Flora Jakšić i uloga njezina atelijera započeo je uključivanjem više povjesničarki i povjesničara umjetnosti (Antun Baće, Ivan Viđen, Lucija Vuković, Sanja Žaja Vrbica), koji su istražili pojedine segmente slikaričina života i rada te ulogu njezina atelijera u kulturnom životu Dubrovnika tijekom proteklog stoljeća. Projekt je okrunjen izdavanjem publikacije u kojoj se, iz različitih perspektiva, govori o bogatoj i zanimljivoj biografiji slikarice i pokroviteljice umjetnosti, o konceptu i konačnoj realizaciji Florina atelijera te naposljetku o umjetničkoj i kulturnoj klimi onodobnog Dubrovnika.
Knjiga sadrži sljedeća poglavlja:
Ivan Viđen, Gospođa Flore iz vale od Lapada
Sanja Žaja Vrbica, Flora Jakšić– slikarica i čuvarica lapadske uvale
Antun Baće–Lucija Vuković, Florin dom–nastanak, arhitektura i značaj slikaričina atelijera
Dorinda Bulić Čotić, Florin dom–dom Hrvatskoga društva likovnih umjetnika Dubrovnik
Ivana Pegan Baće, Moja oporuka –Ja Flora. Recentno djelovanje Galerije Flora (2014.–2021.)
Urednik publikacije je Ivan Viđen, ujedno i autor kazala, recenzentice su dr.sc. Irena Kraševac i dr.sc. Rozana Vojvoda, grafičko oblikovanje potpisuje đkc/ Zoran Đukić, autorica prijevoda sažetaka na engleski jezik je Lidija Toman, a lektorica je Mariela Marković. Knjiga je tiskana u tiskari Kerschoffset d.o.o. u Zagrebu.
Istraživanja i tisak knjige sufinancirao je Upravni odjel za kulturu i baštinu Grada Dubrovnika.

Koncertni ciklus Cantus Ansambla
2023-11-27 08:00 - 20:00 | Mala dvorana KD Vatroslava Lisinskog, Trg Stjepana Radića 4, Zagreb
MARATHON – WITH A LITTLE HELP OF MY FRIENDS

Koncertni ciklus Cantus Ansambla 2023./2024.
27. 11. 2023., ponedjeljak, Mala dvorana KD Vatroslava Lisinskog, 20.00 sati

Berislav Šipuš, dirigent
Zygmunt Krauze, klavir
Roberto Fabbriciani, flauta
Martina Gojčeta Silić, alt
Bruno Philip, piccolo klarinet
Ratko Vojtek, bas klarinet
Vid Veljak, violončelo

Program:

Berislav Šipuš, Manie, za piccolo klarinet
Nicola Sani, Incanto, za flautu i ansambl (praizvedba)
Mauricio Sotelo, novo djelo (praizvedba)
Zygmunt Krauze, Improvizacija, za klavir solo
Zygmunt Krauze, Poem D’apollinaire, za klavir solo i 12 instrumenata
Berislav Šipuš, Introit Et Oratio, za violončelo solo (praizvedba)
Vinko Globokar, septet (praizvedba)
Frano Parać, Memorie, za ženski glas i ansambl (u povodu 75. rođendana)
Giampaolo Coral, Raps VII, za komorni ansambl
Berislav Šipuš, Dick Tracy And The Mistery Of Pretty Piet, za basklarinet, tamtam i steel chimes

VEČERI U ORISU: "VIDEOBOX: IZA KULISA"
2023-11-27 19:00 - 22:00
Večeri u Orisu nastavljamo s mladom autorskom ekipom koja će u ponedjeljak 27. studenoga 2023., s početkom u 19 sati u Oris Kući arhitekture (ul. Kralja Držislava 3, Zagreb) predstaviti svoj projekt Videobox: Iza kulisa.
Videobox je humoristična web serija koja je u vrlo kratkom roku postigla uspjeh i ovacije među gledateljima te korisnicima YouTube platforme. Studenti Akademije dramske umjetnosti predstavit će i objasniti proces stvaranja serije te potaknuti dijalog o realizaciji projekta bez budžeta.

Autorski tim čine: Karlo Vorih, Marko Bičanić, Ivor Lapić i David Bakarić. Na Večerima u Orisu saznajte kako su četiri studenta Akademije dramske umjetnosti uz malo sreće, puno truda te raznih domišljatih rješenja – napravili uspješnu seriju.

Ulaz je besplatan!

Jan Kerekeš: Dobra večer, došao sam po vašu kćer, humoristična predstava
2023-11-27 20:00 - 21:30 | Hrvatski kulturni dom na Sušaku, Strossmayerova 1, Rijeka, Primorsko-goranska županija, 51000, Croatia (Local Name: Hrvatska)
Dobra večer, došao sam po vašu kćer – ta rečenica teško pada svakome ko ima kćer i ubrzo postaje noćna mora svakog tate koji nije spreman pustiti svoju kćer u ralje života.
Ovaj stand up nastao je nakon Janove akupunkture mozga za vrijeme jedne vožnje po autocesti ZG-ZG. Nastao je iz straha, ljubavi i potrebe da se publika nasmije na račun patnika kojem nema pomoći.

Bitef teatar: Bilo jednom na Brijunima, humoristična predstava
2023-11-28 20:00 - 21:30 | Hrvatski kulturni dom na Sušaku, Strossmayerova 1, Rijeka, Primorsko-goranska županija, 51000, Croatia (Local Name: Hrvatska)
Predstava polazi od istinitog povijesnog susreta dva bračna para: Tita i Jovanke Broz s Richardom Burtonom i Elizabeth Taylor. Ovaj susret dogodio se na Brijunima sedamdesetih godina prošlog stoljeća, a podaci o susretu i vremenu koje su bračni parovi proveli zajedno dostupni su kroz vrlo šture pisane i video tragove jugoslovenskih medija, biografskih zaspisa o životima ove četiri povijesne ličnosti, te u vidu kratkih crtica iz dnevnika Richarda Burtona. Svi ovi materijali poslužili su kao inspiracija i građa za buduću predstavu.

TRIBINA // Dijalog povijesti umjetnosti i suvremene umjetničke produkcije
2023-11-29 18:30 - 20:00 | Društvo povjesničara umjetnosti Hrvatske, Preradovićeva 44, Zagreb, 10000, Croatia (Local Name: Hrvatska)
Društvo povjesničara umjetnosti Hrvatske već treću godinu zaredom realiziralo je program pod nazivom “Dijalog povijesti umjetnosti i suvremene umjetničke produkcije” s glavnim ciljem razvoja kritičkog mišljenja, pružajući praktično iskustvo povjesničarima umjetnosti putem konceptualizacije i provedbe izložbe suvremene hrvatske umjetnosti u sklopu međunarodnog festivala Art Zagreb. Uz podršku iskusnijih povjesničara umjetnosti, inicijativa teži poticanju mlađih kolega da razvijaju vlastiti sadržaj, koristeći teorijsko znanje stečeno kroz obrazovanje, a bez nepotrebnog preuzimanja konstrukata.
Osim toga, program ima za cilj stvaranje kvalitetne i poticajne atmosfere između povjesničara umjetnosti i umjetnika te poticanje njihove buduće suradnje. Kroz partnerstvo s organizatorom Art Zagreba, sudionici praktikuma imaju priliku primijeniti stečeno teorijsko znanje i obogatiti svoje praktične vještine kroz organizaciju i produkciju izložbe.
Nakon uspješnih izložbi u Paviljonu V Tehničkog muzeja u Zagrebu (2021.) i u prostoru Akademije likovnih umjetnosti u Ilici (2022.), polaznici praktikuma ove su godine realizirali izložbu na Zagrebačkom velesajmu. Kvalitetan sadržaj o suvremenoj umjetnosti predstavljen je na događaju s tisućama posjetitelja i uz izraženu medijsku pažnju.
S obzirom na to, možemo zaključiti da je šira hrvatska javnost zainteresirana za suvremenu umjetnost, a uloga povjesničara umjetnosti može biti ključna u približavanju suvremene hrvatske umjetnosti javnosti, ali i potencijalnim kupcima ili investitorima. Postavlja se pitanje kako možemo doprinijeti stvaranju održivog modela za umjetnike i povjesničare umjetnosti. Pitanje koje se nameće je može li povjesničar umjetnosti, s obzirom na svoja specifična disciplinarna znanja, pružiti interpretaciju i evaluaciju suvremenog umjetničkog djela, ili je ta uloga isključiva domena kustosa i likovnih kritičara. Također, postavlja se pitanje o ulozi povjesničara umjetnosti kao posrednika između muzejskih institucija, privatnih kolekcionara, galerista i samih umjetnika, posebno u doba pasivnog konzumiranja informacija.
Na tribini će sudjelovati povjesničari umjetnosti koji su bili dio praktikuma, njihove mentorice, kolege koje su doprinijele predavanjima u višemjesečnim radionicama, te sami umjetnici čija su djela izlagana. Raspravljat će se o temama poput tržišta umjetnina u Hrvatskoj, izazova komunikacije suvremene umjetnosti s javnošću, te uloge povjesničara umjetnosti u tim područjima.
Ulaz je slobodan.

Kazalište Planet Art: Ritina škola, dramska predstava
2023-11-29 20:00 - 21:30 | Hrvatski kulturni dom na Sušaku, Strossmayerova 1, Rijeka, Primorsko-goranska županija, 51000, Croatia (Local Name: Hrvatska)
Ritina škola, jedna od najpopularnijih komedija u domaćoj kazališnoj ponudi, izvodi se od 2014. godine te je među najizvođenijim i najnagrađivanijim predstavama u Hrvatskoj.
U ovoj neodoljivoj romantičnoj komediji pratimo inteligentnu i britku frizerku Ritu koja osjeća da joj u životu nešto nedostaje zbog čega upisuje večernji tečaj književnosti.
Na njemu nailazi na profesora Pravdana koji je pak toliko rezigniran da mu više ništa ne nedostaje. Ili je bar tako mislio dok nije sreo Ritu koja okreće naglavce ne samo cijelu povijest književnosti, već i njegov život, a na koncu i svoj.

iFest, festival stvaralaštva i postignuća osoba s invaliditetom
2023-11-30 00:00 | Hrvatski kulturni dom na Sušaku, Strossmayerova 1, Rijeka, Primorsko-goranska županija, 51000, Croatia (Local Name: Hrvatska)
Više informacija uskoro…

CROAGRO, međunardni sajam poljoprivrede, poljopreme i mehanizacije
2023-11-30 10:00 - 19:00 | Zagreb fair, AVENIJA DUBROVNIK 15, ZAGREB, 10020, Croatia (Local Name: Hrvatska)
U zimskom periodu, kad poljoprivredne aktivnosti miruju, vrlo živo će biti na jedinstvenom sajamskom prostoru Zagrebačkog velesajma.
Od 30.11. do 3.12.2023., održat će se sajam kakav poljoprivreda zaslužuje – CroAGRO 2023, međunarodni sajam poljoprivrede, poljoopreme i mehanizacije.
Uz nezamjenjive susrete licem u lice, bit će predstavljeni najsuvremeniji poljoprivredni strojevi, mehanizacija i oprema. Među ostalim, izložit će se i proizvodi za poljoprivrednu proizvodnju, konzerviranje, skladištenje, sadni materijali, razne vrste sjemenja i sredstva za zaštitu bilja.
Posebnost Sajma su i aktivnosti na promociji zanimanja u poljoprivredi, ali i izuzetno kvalitetan popratni program ispunjen konferencijama, radionicama i stručnim predavanjima.
Istovremeno će se održavati i Sajmovi hrane i zdravog življenja pa za početak imate barem dva ogromna razloga da nas posjetite.

SAJMOVI HRANE I ZDRAVOG ŽIVLJENJA
2023-11-30 10:00 - 19:00 | Zagreb fair, AVENIJA DUBROVNIK 15, ZAGREB, 10020, Croatia (Local Name: Hrvatska)
Zagrebački velesajam od 30.11. do 03.12. ove godine bit će jedinstveno mjesto susreta izlagača i posjetitelja iz zemlje i okruženja.
U zajedničkom terminu, održat će se sajmovi poljoprivrede, hrane i zdravog življenja, CroAgro i Sajmovi hrane i zdravog življenja koji su već pozicionirani kao nezaobilazno središnje nacionalno događanje na ove teme.
Kako prepoznati ekološki uzgojenu hranu, kupujete li pravi med, želite upoznati osobe koje su svoj put izlječenja našle u prirodnoj, energetskoj ili duhovnoj medicini te čuti njihova svjedočenja, skuhati zdravi obrok od namirnica koje su vam sada nespojive, upoznati se s proizvodima od industrijske konoplje, saznati o svojstvima poludragog kamenja, ili možda samo naučiti kako posložiti dom u skladu sa feng shuiom da bi se udobnije osjećali – svi odgovori čekaju vas u paviljonima Zagrebačkog velesajmu.
Davno je Hipokrat ustvrdio: “Neka ti hrana bude lijek, a tvoj lijek neka bude hrana” a danas je itekako jasno da zdravlje koje proizlazi iz zdrave prehrane itekako određuje kvalitetu naših života.
Na koji način formulu zdrave prehrane, koja skraćeno glasi raznolika+uravnotežena=zdrava prehrana involvirati u vlastite živote, što su zdravi stilovi života i zašto su važne teme o povratku prirodi, samo su najvažniji naglasci s brojnih stručnih predavanja, radionica i seminara koji vas očekuju tijekom četiri dana održavanja sajmova.
Vrhunski proizvodi podijeljeni su u četiri programske cjeline – Hrana, KrOnoplja Organica, APItera i Mystic, a svaki od njih prati atraktivan prodajni, izložbeni i popratni program.
Posebno izdvajamo prehrambene proizvode s oznakama izvornosti i kvalitete, mogućnosti degustacija i ponudu kupnje po promotivnim cijenama.

ASAP PRO #07 | HOLISTIČKI PRISTUP POSLOVANJU: Primenjena ekonomija / Formiranje cene
2023-12-01 16:00 | StartIT centar, Savska 5,, Belgrade, Serbia
StartIT centar, Savska 5, Beograd
ASAP PRO #17 | HOLISTIČKI PRISTUP POSLOVANJU: Primenjena ekonomija / Formiranje cene

Izuzetna nam je čast što će tokom ASAP PRO #07 svoja poslovna iskustva sa našom zajednicom podeliti gospodin Srđan Janićijević, osnivač Mokrogorska škola menadžmenta
Arhitektonskoj zajednici su daleke i strane reči poput business, profit, preduzetništvo i zbog toga smo zamolili gospodina Janićijevića za kratku izjavu zbog čega on misli da bi arhitekte trebalo da dođu na naš zajednički event u petak 1. 12.
“Vodjenje biznisa je zanat kao i svaki drugi. Nekad šegrt, danas pripravnik, nekad kalfa, danas menadžer, nekad majstor, uvek MAJSTOR!
Majstorstvo u poslu može da se postigne. Nije 100% sigurno da postoji algoritam, medjutim postoji skoro siguran put kako do majstorstva možete da stignete.
Moja iskustva važe jednako za arhitekte, kao i za konglomerate.
Temelji treba da su snažni, konstrukcija čvrsta, armatura mora da je jaka, a zanatski radovi i enterijer prema ukusu i mogućnostima.
Radujem se da razgovaramo o uvidima za razvoj poslovanja koje sam tokom godina stekao!”

Link za prijavu: https://forms.gle/G41uSTmyJh2ks9F88

Ko je ovde idiot?, humoristična predstava
2023-12-02 20:00 - 21:30 | Hrvatski kulturni dom na Sušaku, Strossmayerova 1, Rijeka, Primorsko-goranska županija, 51000, Croatia (Local Name: Hrvatska)
U urnebesnoj komediji koja je na repertoaru već više od desetljeća apsurda Ko je ovde idiot glume poznati beogradski glumci Milan Kalinić i Srđan Ivanović. Komedija koja će vas nasmijati do suza govori o uvijek aktualnim svakodnevnim temama s birokracijom u svakodnevnom životu.
Početkom 20. stoljeća, u nekim zemljama prije vjenčanja morale su se priložiti brojne potvrde, između ostalog i potvrda od psihijatra. Radnja počinje kada budući mladoženja (Milan Kalinić), poslije burne momačke večeri, odlazi kod psihijatra (Srđana Ivanovića) po potvrdu smatrajući da je to samo formalnost, ne sanjajući što ga tamo čeka.
Česte interakcije sa publikom, koja će zasigurno izaći nasmijana, ni sama ne shvaćajući „a tko je tu idiot.” Predstava koja se jednostavno ne propušta.

Večeri u Orisu: Ivan Juretić "Arhitektonska gerila u hrvatskim planinama"
2023-12-04 18:00 - 20:00 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
U ponedjeljak, 4. prosinca 2023., s početkom u 18 sati, u Oris Kući arhitekture (Ulica Kralja Držislava 3, Zagreb) održat će se predavanje “Arhitektonska gerila u hrvatskim planinama” u sklopu serijala “Večeri u Orisu”, koje će održati Ivan Juretić, a moderirati Robert J. Loher.
Večeri u Orisu je projekt koji obuhvaća panel rasprave, razgovore, predavanja arhitekata, ali i autora sa drugih polja stvaralaštva – znanstvenika, umjetnika, književnika, glazbenika te drugih zanimljivih predavača. Ovim projektom Oris Kuća arhitekture želi svim generacijama pružiti mogućnost za kulturno, produktivno i kreativno druženje, koje nam ponekad uistinu nedostaje.
Ivan Juretić rođen je u Rijeci. Studirao je na Arhitektonskom fakultetu Sveučilišta u Ljubljani u klasi profesora Janeza Suhadolca gdje je diplomirao 2005. godine. Poslijediplomski studij završava u Milanu na Istituto Europeo di Design iz industrijskog dizajna. U sklopu studijskih i izvan studijskih aktivnosti u svojoj radionici dizajnirao je i izradio veliki broj originalnih modela i raznih prototipova. Uz povremeno arhitektonsko projektiranje, bavi se restauracijom i obnovom kulturne baštine.
Značajan fokus njegovog arhitektonskog opusa je obnova i izgradnja objekata na udaljenim lokacijama u planinama i zaštićenim područjima prirode, o čemu će biti riječ na predavanju.
„Prikazat ćemo 5-6 arhitektonskih realizacija koje su ostvarene pod mojim vodstvom u hrvatskim planinama u proteklih nekoliko godina. Naglasak će biti na izazove i problematiku koje rad na ovoj iznimnoj arhitektonskoj tipologiji podrazumijeva, ljude koji su u tome sudjelovali i pomagali, o osjetljivoj kulturi voluntarizma i planinarstvu.
Dotaknut ćemo se Rossijeve kolibe, Ždrila i Šugarske dulibe na Velebitu, planinarskog skloništa Miroslav Hirtz na Bijelim stijenama, Izvaljenog jaja u gnijezdu na Učki, planinarskog doma na Hahliću, Snježniku, Risnjaku i Zavižanu…“ – Ivan Juretić
Nakon zanimljivog predavanja i rasprave, ostanite na druženju u ugodnoj atmosferi, uz degustaciju vina.
Ulaz na predavanje je besplatan.

OTVORENJE IZLOŽBE: "REWILDING VELEBIT - FOTOGRAFIJE DIVLJINE"
2023-12-05 18:00 - 20:00
U utorak 5. prosinca 2023. u Oris Kući arhitekture (ul. Kralja Držislava 3) u 18 sati otvara se izložba pod nazivom Rewilding Velebit – Fotografije divljine. Izložba će predstaviti bogatstvo velebitske divljine: sisavce, prašume, prekrasne pejzaže, divlju prirodu itd. Na otvorenju izložbe posjetitelji će moći razgovarati s nekim od autora fotografija te predstavnicima Zaklade. Autori fotografija su Nino Salkić, Goran Šafarek, Daniel Allen i Vedran Slijepčević. Izložbu možete pogledati do ponedjeljka, 11. prosinca 2023. godine.

Radionica: Jačanje otpornosti turizma na klimatske promjene
2023-12-07 09:30 - 14:30 | Hotel Sheraton, Ul. kneza Borne 2, Zagreb, 10000, Croatia (Local Name: Hrvatska)
Na osnovi EU i nacionalnog pravnog okvira u području jačanja otpornosti turističke javne i privatne infrastrukture na klimatske promjene, Ministarstvo turizma i sporta organizira radionicu za voditelje projekata i stručnjake iz područja graditeljstva.
Radionica Jačanje otpornosti turizma na klimatske promjene održat će se u Zagrebu, 7. prosinca 2023. u hotelu Sheraton s početkom u 9:30 sati. Prvi dio radionice moguće je pratiti i on-line.

Znanstveno-stručni skup Hrvatski povjesničari umjetnosti: Vinko Zlamalik (1923. - 1991.)
2023-12-07 10:00 - 15:00 | Društvo povjesničara umjetnosti Hrvatske, Preradovićeva 44, Zagreb, 10000, Croatia (Local Name: Hrvatska)
Vinko Zlamalik, dugogodišnji predsjednik Društva povjesničara umjetnosti Hrvatske i upravitelj Strossmayerove galerije starih majstora HAZU, bio je istaknuti povjesničar umjetnosti koji je dao značajan doprinos razvoju hrvatske povijesti umjetnosti. U povodu obilježavanja stote godišnjice njegova rođenja, Društvo povjesničara umjetnosti Hrvatske u suradnji s projektom Hrvatske zaklade za znanost „Istraživanje provenijencije umjetnina u zagrebačkim zbirkamaˮ koji se provodi u Strossmayerovoj galeriji starih majstora organizira znanstveno-stručni skup.
Zlamalikov neumorni radni entuzijazam, poduzetnički duh i nadasve interes za vizualno kojeg je znao pretočiti u projekt značajno su obilježili područje povijesti umjetnosti u drugoj polovini 20. stoljeća, čineći umjetnost prisutnom, vidljivom i dostupnom u javnosti. Zlamalik je uspješno ostvario suradnje koje su rezultirale djelima i projektima od trajne važnosti. Unatoč tome što već više od tri desetljeća nije prisutan na strukovnoj sceni, njegova djela i dalje zadržavaju svoju relevantnost i polazišna su točka za današnja istraživanja. Među kolegama i prijateljima u struci jednostavno je bio poznat kao Veno, a povijest hrvatske povijesti umjetnosti zapisala ga je kao važnu kariku u razvoju naše struke u 20. stoljeću.
Izlagači na skupu: Miroslav Gašparović, Josipa Alviž, Jasmina Nestić, Sanja Cvetnić, Ivan Ferenčak, Domagoj Marić, Ivan Mirnik, Nina Kudiš, Husein Sejko Mekanović, Ljerka Dulibić, Mario Pintarić, Mihaela Cik, Petar Prelog

I LOVE ŠPUD - MILENIJSKA FOTOGRAFIJA
2023-12-08 14:00 - 17:00 | Izložbeni salon Izidor Kršnjavi, Trg Republike Hrvatske 11, Zagreb, Croatia (Local Name: Hrvatska)
I LOVE ŠPUD – MILENIJSKA FOTOGRAFIJA
Škola primijenjene umjetnosti i dizajna u Zagrebu i Šime Strikoman pozivaju Vas da budete dio Milenijske fotografije pod nazivom „I LOVE ŠPUD”, koju ćemo zajedničkim snagama / tijelima snimiti u petak, 8. prosinca 2023. godine u 14 sati ispred Škole primijenjene umjetnosti i dizajna na Trgu Republike Hrvatske u Zagrebu.
Poziv na sudjelovanje upućujemo svim bivšim i sadašnjim ŠPUD-ovcima, profesorima, prijateljima i simpatizerima naše Škole!
SNIMANJE 8. PROSINCA
Suočeni s brojnim novim izazovima i dislociranom nastavom, profesori i učenici ŠPUD-a pozivaju Vas da zajedno ispratimo zadnje trenutke 140. godine škole i dočekamo zajedno njen 141. rođendan ispred same zgrade škole!
Snimanje milenijske fotografije kruna je raznih proslava 140. rođendana škole, koje su se odvijale kroz zadnje tri godine. Natpis „I LOVE ŠPUD“ koji ćemo oblikovati tijelima pratit će formu znaka „I LOVE NY“ poznatog američkog dizajnera Miltona Glasera, koji je za života podržao inicijativu Škole i bivših učenika da kreiraju stranicu na društvenim mrežama pod istim nazivom.
„Milenijska fotografija je događaj, okupljanje ljudi koji pripadaju nekoj temi i međusobno se druže, a sama fotografija je dokument, uspomena na taj susret ili događaj. Tako je bilo na prvoj Milenijskoj i nastavilo se sve do danas”, kaže fotograf Šime Strikoman.
Predviđeno trajanje snimanja je sat vremena. Vidimo se u petak 8. prosinca u 14 sati!
O ŠKOLI
Škola primijenjene umjetnosti i dizajna Zagreb je najstarija likovna umjetnička škola u Hrvatskoj. Osnovana je za potrebe obnove Zagreba nakon katastrofalnog potresa koji je zadesio grad 1880. godine. Kraljevska muška obrtna škola, kako je prvobitno nosila naziv, bila je i nasušna potreba ponajprije zbog obnove zagrebačke katedrale, koja se urušila u potresu i zahtijevala je temeljitu obnovu i opremanje.
Inicijativa za osnivanje škole proistekla je iz Društva umjetnosti i Izidora Kršnjavog, prvog profesora povijesti umjetnosti na zagrebačkom Sveučilištu i kustosa Strossmayerove galerije koji je zajedno s Hermanom Bolléom, graditeljem i voditeljem obnove zagrebačke katedrale napravio program škole i bio njen dugogodišnji ravnatelj. Naime, u čitavoj Hrvatskoj tada nije postojao dovoljan broj kvalificiranih majstora koji bi mogli krenuti u tako opsežan posao obnove katedrale i grada, pa su se nastavnici i prvi polaznici Obrtne škole od samog početka uključili u sve procese i faze obnove.
Svih tih godina puno se toga dogodilo i promijenilo. Sam naziv Škole mijenjao se nekoliko puta. Mijenjali su se i nazivi ulica i trgova na kojoj školska zgrada ponosno stoji, a kroz ŠPUD su prošle generacije i generacije učenika i profesora. Promijenila se i zgrada Škole, koju su kroz sve te godine gradili, uređivali i sređivali sami tadašnji nastavnici i učenici. Kako su godine prolazile, tako su se formirali i transformirali novi odjeli, uz obavezan rast, jer svake je godine sve više mladih učenika htjelo pokazati svoj talent i ovladati nekim starim i novim vještinama. Ali uza sve promjene – ŠPUD je ostao konstanta. Drugačiji od drugih, kreativni, poseban i uvijek zajedno.
O ŠIMI STRIKOMANU
Autora milenijske fotografije nije potrebno posebno predstavljati. Šime Strikoman dugogodišnji je filmski i scenski djelatnik, a profesionalno se bavi fotografijom dulje od 50 godina. Do sada je imao više od dvadesetak izložbi u Hrvatskoj i inozemstvu, član je ULUPUH-a, a dobitnik je mnogih nagrada i priznanja. Milenijska fotografija nastala je prije 23 godine sa željom da se snimi građane grada Vodica na prijelazu iz drugog u treći milenij.

11. EDU međunarodne studentske radionice
2023-12-08 18:00 - 20:00
Galerija ULUPUH, Ilica 13, Zagreb
Na izložbi sudjeluju studentice i studenti diplomskog studija Kostimografija s Tekstilno-tehnološkog fakulteta u Zagrebu, Odseka Kostim, modul Scenski kostim s Fakulteta primenjenih umetnosti u Beogradu, te odsjeka Moda i tekstilija s Fakulteta za dizajn u Ljubljani, koji su sudjelovali na radionici organiziranoj u trajanju od 04.12. do 07.12. na Tekstilno-tehnološkom fakultetu Sveučilišta u Zagrebu, Baruna Filipovića 28 a. Temu ovogodišnje radionice DIHOTOMIJA osmislila je red. prof. Ljiljana Petrović s Fakulteta primenjene umetnosti u Beogradu s odjela Scenski kostim.
Posjetitelji će izložbu moći razgledati do 21. prosinca 2023.

PRIPADA(J)MO
2023-12-11 19:00 | Izložbeni salon Izidor Kršnjavi, Trg Republike Hrvatske 11, Zagreb, Croatia (Local Name: Hrvatska)
Izložba profesora ŠPUD-a i njihovih gostiju. Izložbeni salon Izidor Kršnjavi gostuje u Pogonu Jedinstvo, Trnjanska struga 34, 11.-20.12.2023., 16-21h.
